

PROJEKTS


PAKALPOJUMA LĪGUMS Nr. 

	Siguldā
	Līguma parakstīšanas datums ir pēdējā
 parakstītāja laika zīmoga datums 



[bookmark: _Hlk57802083]
Dabas aizsardzības pārvalde (turpmāk – Pasūtītājs), tās … … personā, kurš rīkojas saskaņā ar ….., no vienas puses, un
… (turpmāk – Izpildītājs), tās … personā, kurš(a) rīkojas saskaņā ar statūtiem, no otras puses,
(Pasūtītājs un Izpildītājs kopā vai atsevišķi turpmāk – Līdzēji vai Līdzējs)
pamatojoties uz Pasūtītāja publiskā iepirkuma “Nacionālā botāniskā dārza oranžērijas apkopes un remonta darbi” ar identifikācijas Nr. DAP 2026/24-AK (turpmāk – Iepirkums) rezultātu,  20__. gada ___. ____ vispārīgo vienošanos Nr. [...] un 20__. gada __. ____ ziņojumu par līguma slēgšanas tiesību piešķiršanu vispārīgās vienošanās Nr. [...] ietvaros, 

[ja attiecināms] Pasūtītāja īstenotā projekta
· [..]
savstarpēji vienojoties, noslēdz šādu pakalpojumu līgumu (turpmāk – Līgums).
1. Līguma priekšmets un darbu izpildes termiņš
1.1. Līgumā un normatīvajos aktos noteiktajā kārtībā un pienācīgā kvalitātē veikt [pakalpojuma saturs] (turpmāk – Pakalpojums) atbilstoši Līgumam, Tehniskajai specifikācijai un tehniskajam/finanšu piedāvājumam Iepirkumā (1. pielikums), Uzaicinājumam (Darba uzdevumam) konkrētā Pakalpojuma izpildei (2.pielikums),  Finanšu piedāvājumam – Dalībnieka piedāvājumam konkrētā Pakalpojuma izpildei (3. pielikums) un Latvijas Republikas spēkā esošiem normatīviem aktiem (turpmāk – Pakalpojums).
1.2. Izpildītājs nodrošina Pakalpojumu izpildi [izpildes termiņš, atbilstoši Uzaicinājumam (Darba uzdevumam) konkrētā Pakalpojuma izpildei noteiktajam] laikā no Līguma spēkā stāšanās dienas.  





2. Līgumcena un norēķinu kārtība
2.1. Par savlaicīgu, kvalitatīvu un Līgumam atbilstošu Pakalpojuma izpildi un atbilstoši Izpildītāja Finanšu piedāvājumam – Dalībnieka piedāvājumam konkrētā Pakalpojuma izpildei, Puses vienojas, ka kopējā līgumcena par Līgumā un tā pielikumos noteikto Pakalpojumu sniegšanu ir ______ EUR (______ euro, ____ centi), neieskaitot PVN. Papildus līgumcenai Pasūtītājs maksā PVN atbilstoši spēkā esošajiem normatīvajiem aktiem ______ EUR (______ euro, ____ centi) (ja attiecināms). Maksimālā kopējā summa ir ______ EUR (______ euro, ____ centi). PVN tiek maksāts Latvijas Republikas normatīvajos aktos noteiktā apjomā un kārtībā un PVN faktiskā summa tiek aprēķināta katram Līguma ietvaros veicamajam maksājumam atsevišķi. Līgumcena visā Līguma darbības laikā nevar tikt paaugstināta sakarā ar cenu pieaugumu darbaspēka izmaksām, nodokļu likmes vai nodokļu (izņemot PVN) un citu normatīvo aktu izmaiņām, kas stāsies spēkā visā Līguma darbības laikā vai kas stājušās spēkā pirms Līguma spēkā stāšanās.  
2.2. Pasūtītājam ir tiesības samaksāt avansu 20% (divdesmit procentu) apmērā no 2.1. punktā norādītās kopējās līgumcenas, kas kopā ar PVN [...]% apmērā (ja attiecināms) sastāda kopējo summu ______ EUR (______ euro, ____ centi), no kuras ______ EUR (______ euro, ____ centi) ir avansa pamatsumma un ______ EUR (______ euro, ____ centi) ir PVN [...]% apmērā (ja attiecināms). Avanss tiek samaksāts pēc Līguma parakstīšanas, maksājumu veicot 15 (piecpadsmit) darbdienu laikā no Līguma parakstīšanas un rēķina saņemšanas no Izpildītāja.
2.3. Atlikušo līgumcenas daļu ______ EUR (______ euro, ____ centi), t.sk. līgumcena ______ EUR (______ euro, ____ centi) un pievienotās vērtības nodoklis (PVN) [...]%, t.i. ______ EUR (______ euro, ____ centi) par izpildītajiem Pakalpojumiem Pasūtītājs veic ar pārskaitījumu uz Līgumā norādīto Izpildītāja norēķinu kontu 30 (trīsdesmit) darbdienu laikā pēc Pakalpojumu nodošanas – pieņemšanas akta abpusējas parakstīšanas un Izpildītāja rēķina saņemšanas. 
2.4. Samaksa ir uzskatāma par veiktu dienā, kad tā izskaitīta no Pasūtītāja norēķinu konta.
2.5. Izpildītājs iesniedz Pasūtītājam strukturētu elektronisko rēķinu XML (Extensible Markup Language) formātā ne vēlāk kā 5 (piecu) darbdienu laikā pēc Līguma noslēgšanas, lai veiktu Līguma 2.2.punktā noteikto avansa maksājumu, kā arī ne vēlāk kā 5 (piecu) darbdienu laikā pēc Pakalpojuma nodošanas–pieņemšanas akta abpusējas parakstīšanas, nosūtot to uz šādu elektronisko adresi: EINVOICE_DAP@90009099027 
2.6.  Izpildītājs izrakstītajā rēķinā norāda:
2.6.1. Pasūtītāja nosaukumu: Dabas aizsardzības pārvalde
2.6.2. Pasūtītāja reģistrācijas Nr. 90009099027
2.6.3. Līguma Nr. «DOKREGNUMURS» ; 
2.6.4. Pakalpojumu nodošanas–pieņemšanas akta numuru un datumu, pamatojoties uz kuru tiek izrakstīts rēķins; 
2.6.5. Līguma noteikumiem atbilstošu rēķina apmaksas termiņu.
2.6.6. Atsauci uz [projektu, ja attiecināms]. 
2.7. Pasūtītājam ir tiesības atlikt samaksu par izpildītajiem Pakalpojumiem, ja Izpildītājs nav noformējis rēķinu atbilstoši Līguma 2.5., 2.6. punktam, bez nokavējuma procentu prasīšanas no Izpildītāja puses, līdz nepilnību novēršanai.
2.8. Risku par Līgumā neparedzētiem darbiem, kas nepieciešami Līguma pilnīgai izpildei, uzņemas Izpildītājs, tai skaitā neparedzētu darbu izmaksas, kas nav iekļautas līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā un kuras izriet no Līguma objekta apraksta arī tad, ja tās nav tieši norādītas Līgumā. Šādu neparedzētu darbu izpilde negroza līgumcenu. 
2.9. Risku par neparedzētiem darbiem uzņemas Pasūtītājs, ja: 
2.9.1. neparedzēto darbu nepieciešamība radusies tādu no Līdzēju gribas neatkarīgu apstākļu dēļ, kurus Līdzēji, slēdzot Līgumu, nevarēja paredzēt; 
2.9.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu; 
2.9.3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi; 
2.10. Līguma 2.9. punktā noteiktajos gadījumos termiņš un līgumcena saistībā ar neparedzētu darbu izpildi tiek grozīta Līdzējiem savstarpēji vienojoties. 
2.11. Līguma pirmstermiņa izbeigšanas gadījumā, ja avansā samaksātā summa pārsniedz samaksu par faktiski izpildīto Pakalpojumu daļu, Izpildītājam ir pienākums avansā saņemtās naudas summas un samaksas par faktiski izpildīto Pakalpojumu daļu starpību atmaksāt Pasūtītājam 15 (piecpadsmit) darbdienu laikā pēc Pasūtītāja paziņojuma saņemšanas, pārskaitot to uz Pasūtītāja paziņojumā norādīto kontu. Ja Izpildītājs kavē šo termiņu, Izpildītājam ir pienākums maksāt Pasūtītājam nokavējuma procentus 0,3% (nulle komats trīs procentu) apmērā no nesamaksātās summas (bez pievienotās vērtības nodokļa) par katru nokavējuma dienu, bet ne vairāk kā 10% (desmit procentu) no nesamaksātās summas (bez pievienotās vērtības nodokļa). 

3. Pakalpojuma izpildes un nodošanas-pieņemšanas kārtība
3.1. Izpildītājam ir pienākums savlaicīgi un kvalitatīvi izpildīt Pakalpojumus ar saviem spēkiem un līdzekļiem, tai skaitā ar savām ierīcēm un materiāliem, izmantojot savu darba spēku un tā profesionālās iemaņas, ar tādu rūpību, kādu var sagaidīt no krietna un rūpīga Izpildītāja Līgumā noteiktajā kārtībā un termiņos. 
3.2. Izpildītājs Pakalpojumus izpilda atbilstoši Līgumam un tā pielikumiem. 
3.3. Pasūtītājs kontrolē Līguma izpildes gaitu un Pasūtītājam ir tiesības:
3.3.1. Pakalpojuma izpildes gaitā pārbaudīt Pakalpojumu izpildes kvalitāti un atbilstību Līgumam;
3.3.2. dot Izpildītājam saistošus norādījumus attiecībā uz Līguma izpildi, ciktāl tas nemaina vai nepapildina Līguma priekšmetu, nepadara neiespējamu Līguma izpildi; 
3.3.3. pieprasīt un saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem pirms Līgumā noteiktā termiņa. 
3.4. Līdz Līgumā noteiktajam Pakalpojumu izpildes termiņam Izpildītājs paziņo Pasūtītājam par Pakalpojumu izpildi un iesniedz Pasūtītājam visu ar to saistīto dokumentāciju. Pasūtītājs 10 (desmit) darbdienu laikā no Izpildītāja paziņojuma par Pakalpojumu pabeigšanu saņemšanas pārbauda Pakalpojumu izpildes atbilstību Līguma noteikumiem.  
3.5. Ja Pakalpojumu izpilde ir kvalitatīva un atbilst Līguma noteikumiem, Līdzēji abpusēji paraksta Pakalpojumu nodošanas-pieņemšanas aktu (5.pielikums). Līdzēju abpusēji parakstīts Pakalpojumu nodošanas-pieņemšanas akts apliecina Pakalpojumu izpildi un ir pamats Izpildītājam izrakstīt rēķinu.
3.6. Pasūtītājs ir tiesīgs atteikties pieņemt Pakalpojumu izpildi, ja tā neatbilst Līgumam, tai skaitā, ja Pakalpojumu izpilde ir nepilnīga un nav kvalitatīva. Pakalpojumu izpilde neatbilst Līgumam arī tad, ja Pakalpojumu izpildes gaitā Pasūtītājs atbilstoši Līguma 3.3.2. punktam ir devis Izpildītājam konkrētus norādījumus saistībā ar Pakalpojumu izpildi, bet tie nav ievēroti. 
3.7. Ja Pakalpojumu pārbaudes laikā Pasūtītājs konstatē izpildīto Pakalpojumu neatbilstību Līgumam, tai skaitā, Pakalpojumu izpildes nepilnības vai ka Pakalpojumu izpilde nav kvalitatīva, Pasūtītājs vienpusēji sastāda Pakalpojumu neatbilstības aktu, kurā norāda konstatētos Pakalpojumu trūkumus un samērīgu termiņu to novēršanai. Izpildītājs novērš Pakalpojumu neatbilstības aktā norādītos trūkumus par saviem līdzekļiem Pakalpojumu neatbilstības aktā norādītajā termiņā. Pakalpojumu neatbilstības trūkumu novēršana nav uzskatāmi par jaunu pakalpojumu un to neiekļauj kārtējā vai nākamajā Pakalpojumu nodošanas–pieņemšanas aktā. Pakalpojumu neatbilstības akta sastādīšana un konstatēto trūkumu novēršana neizslēdz Izpildītāja pienākumu maksāt līgumsodu. 
3.8. Līdzēji apņemas nekavējoties, ne vēlāk kā 1 (vienas) darbdienas laikā, informēt viens otru par visiem sarežģījumiem, kas rodas Līguma izpildes laikā un var apdraudēt uzņemto saistību izpildi, tai skaitā, informēt par iespējamiem un paredzamiem kavējumiem Līguma izpildē un apstākļiem, notikumiem, problēmām, kas ietekmē Līguma precīzu un pilnīgu izpildi vai tā izpildi noteiktā laikā. 

4. Līdzēju atbildība un nepārvarama vara
4.1. Līdzēji ir atbildīgi par Līgumā noteikto saistību pilnīgu izpildi atbilstoši Līgumam.
4.2. Izpildītājs ir atbildīgs, lai Pakalpojumu izpildē tiktu ievērotas Latvijas Republikas normatīvo aktu prasības, tostarp ugunsdrošības, sanitārās, vides aizsardzības, darba aizsardzības, u.c. prasības.
4.3. Ja Pakalpojumi ir izpildīti nekvalitatīvi vai neatbilstoši Līgumam, Pasūtītājs, to rakstveidā motivējot, ir tiesīgs samazināt izmaksājamo līgumcenas daļu proporcionāli nekvalitatīvi vai Līgumam neatbilstoši izpildīto Pakalpojumu apjomam. 
4.4. Līdzējs ir atbildīgs par visiem zaudējumiem, kurus tā darbības vai bezdarbības dēļ ir cietis otrs Līdzējs. Līdzējs neatbild par otra Līdzēja zaudējumiem, kas rodas cēloņsakarībā ar otra Līdzēja darbību vai bezdarbību, kā arī ar Līguma atcelšanu nepārvaramas varas notikuma dēļ. 
4.5. Pie Līdzēja nevar vērsties ar zaudējumu piedziņas prasījumu vai vainot Līguma nepildīšanā, ja tā izpildi kavē nepārvaramas varas apstākļi. Par nepārvaramas varas apstākļiem atzīst notikumu, kas atbilst visām šīm pazīmēm:
4.5.1. kuru Līguma slēgšanas brīdī nebija iespējams paredzēt;
4.5.2. kas nav radies Līdzēja vai tās kontrolē esošas personas kļūdas vai rīcības dēļ;
4.5.3. no kura nav iespējams izvairīties un kura sekas nav iespējams pārvarēt;
4.5.4. kas padara saistību izpildi ne tikai apgrūtinošu, bet arī neiespējamu.
4.6.  Līdzējs, kurš nevar izpildīt savas Līguma noteiktās saistības nepārvaramas varas apstākļu dēļ, 5 (piecu) kalendāra dienu laikā informē par tiem otru Līdzēju. 
4.7. Līdzējs, kurš nav spējis pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas).
4.8. Mainoties normatīvo aktu prasībām, kas skar Līguma izpildi, Līdzēji pārskata Līguma nosacījumus un vienojas par to turpmāko izpildi. 
4.9. Ja Izpildītājs kavē Līgumā noteikto saistību izpildi, viņš maksā Pasūtītājam līgumsodu 0,3% apmērā no atlīdzības, kas aprēķināta par attiecīgo pakalpojumu, par katru nokavēto dienu, bet ne vairāk kā 10% no kopējās atlīdzības par attiecīgo pakalpojumu. Līgumsods tiek aprēķināts par kavējuma periodu un ieturēts no Izpildītājam pienākošās atlīdzības pēc pakalpojumu nodošanas. Tā samaksa neatbrīvo Izpildītāju no pienākuma izpildīt līgumā noteiktās saistības. 
4.10. Ja Pasūtītājs kavē izpildīto Pakalpojumu samaksas termiņu, Pasūtītājs maksā Izpildītājam nokavējuma procentus 0,3% apmērā no kavētā maksājuma summas (bez pievienotās vērtības nodokļa), par katru nokavēto dienu, bet ne vairāk kā 10 % (desmit procentu) no kavētā maksājuma summas (bez pievienotās vērtības nodokļa).
4.11. Ja Izpildītājs neievēro Līgumā noteikto pieteiktā personāla un/vai apakšuzņēmēja nomaiņas kārtību, Pasūtītājam ir tiesības piemērot un Izpildītājs apņemas samaksāt līgumsodu 5 % (pieci procenti) no Līguma 2.1. punktā noteiktās kopējās līgumcenas par katru konstatēto gadījumu. Šī līgumsoda samaksa neatbrīvo Izpildītāju no Līguma saistību izpildes. 
4.12. Ja Izpildītājam jāmaksā līgumsods, Pasūtītājs paziņo Izpildītājam par līgumsoda apmēru un tā pamatojumu un vienpusēji ietur līgumsodu no summas, kuru Pasūtītājam jāmaksā Izpildītājam. Ja Izpildītājam izmaksājamā summa pilnībā nenosedz aprēķinātā līgumsoda summu, tad Pasūtītājs par atlikušo (ar rēķina summu nenosegto) līgumsoda summu izraksta rēķinu un iesniedz to Izpildītājam apmaksai rēķinā noteiktajā termiņā. Izpildītāja pienākums ir samaksāt līgumsodu 10 (desmit) darbdienu laikā no rēķina saņemšanas dienas. 
4.13. Ja Pasūtītājam jāmaksā nokavējuma procenti, Izpildītājs iesniedz Pasūtītājam iesniegumu ar nokavējuma procentu aprēķinu un iekļauj nokavējuma procentu summu nākamajā rēķinā. 
4.14. Izpildītājs maksā Pasūtītājam līgumsodu 10% (desmit procentu) apmērā no Līguma 2.1. punktā noteiktās kopējās līgumcenas šādos gadījumos: 
4.14.1. Līguma 5.3.1.-5.3.9. punktā un 5.3.12. punktā noteiktajā Līguma izbeigšanas gadījumā;
4.14.2. Līguma 5.3.10. un 5.3.13. punktā noteiktajā izbeigšanas gadījumā, ja pārkāpums ir radies Izpildītāja vainas dēļ. 
4.15. Līgumsoda samaksa neatbrīvo Līdzējus no zaudējumu, ja tādi vienam Līdzējam radušies otra Līdzēja darbības vai bezdarbības dēļ, atlīdzināšanas pienākuma, ievērojot Civillikumā paredzētos izņēmumus. 






5. Līguma termiņš un kārtība, kādā pieļaujama atkāpšanās no Līguma
5.1. Izpildītājs pilda Pakalpojumus [izpildes termiņš, atbilstoši Uzaicinājumam (Darba uzdevumam) konkrētā Pakalpojuma izpildei noteiktajam] no Līguma noslēgšanas brīža.
5.2. Līgums stājas spēkā ar tā abpusējas parakstīšanas brīdi un ir spēkā līdz Līdzēju saistību pilnīgai izpildei. 
5.3. Pasūtītājs ir tiesīgs vienpusēji atkāpties Līguma šādos gadījumos:
5.3.1. ja Izpildītājs kavē Pakalpojumu izpildi ilgāk nekā 10 (desmit) darbdienas, un termiņa kavējumā nav vainojams Pasūtītājs;
5.3.2. ja Pakalpojumu izpilde nav kvalitatīva vai neatbilst Līguma noteikumiem;
5.3.3. ja Izpildītājs ir patvaļīgi pārtraucis Līguma, izpildi, t.sk. Izpildītājs nav sasniedzams juridiskajā adresē;
5.3.4. ja Izpildītājs Līguma noslēgšanas vai Līguma izpildes laikā ir sniedzis nepatiesas ziņas vai apliecinājumus;
5.3.5. ja Izpildītājs Līguma noslēgšanas vai izpildes laikā pārkāpis ārējo normatīvo aktu attiecībā uz Līguma slēgšanu, vai ārējo normatīvo aktu attiecībā uz Līguma izpildi;
5.3.6. ja Pakalpojumu izpildījums neatbilst Līgumam, šī neatbilstība nav un nevar tikt novērsta, Līgumā paredzētajā termiņā un neatbilstībā nav vainojams Pasūtītājs;
5.3.7. ir pasludināts Izpildītāja maksātnespējas process vai, iestājušies citi apstākļi, kas, liedz, vai liegs Izpildītājam turpināt Līguma izpildi saskaņā ar Līguma noteikumiem vai apgrūtina Pasūtītājam Līgumā paredzēto tiesību īstenošanu; 
5.3.8. ja Izpildītājs ir Pasūtītājam nodarījis zaudējumus;
5.3.9. ja izpildītājs vairāk nekā 2 (divas) reizes pārkāpj kādu no Līguma noteikumiem;
5.3.10. ja Līgumu nav iespējams izpildīt tādēļ, ka Līguma izpildes laikā attiecībā uz Izpildītāju ir piemērotas starptautiskās vai nacionālās sankcijas vai būtiskas finanšu un kapitāla Tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas; 
5.3.11. [attiecināms, kad Līgums tiek slēgts kāda Pasūtītāja īstenota projekta ietvaros] ja ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no līgumcenas, un minētā korekcija izriet no Izpildītāja pieļauta līguma pārkāpuma; 
5.3.12. [attiecināms, kad Līgums tiek slēgts kāda Pasūtītāja īstenota projekta ietvaros] ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus līguma noslēgšanas vai izpildes gaitā, un to dēļ tiek piemērota līguma izmaksu korekcija 100 % apmērā; 
5.3.13. [attiecināms, kad Līgums tiek slēgts kāda Pasūtītāja īstenota projekta ietvaros] Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs plānoja izmantot līgumā paredzēto maksājuma saistību segšanai. 
5.4. Līguma 5.3.1.-5.3.4. punktā paredzētās tiesības Pasūtītājs īsteno, iepriekš nosūtot Izpildītājam brīdinājumu. Ja 5 (piecu) darbdienu laikā pēc brīdinājuma saņemšanas Izpildītājs nav izpildījis savas saistības, Pasūtītājs ir tiesīgs paziņot Izpildītājam par Līguma izbeigšanu. 
5.5. Līguma 5.3.5.-5.3.13. punktā paredzētās tiesības Pasūtītājs īsteno bez brīdinājuma kārtībā, paziņojot Izpildītājam par Līguma izbeigšanu.
5.6. Izpildītājs ir tiesīgs vienpusēji atkāpties no Līguma, ja Pasūtītājs kavē izpildīto Pakalpojumu apmaksu ilgāk par 30 (trīsdesmit) darbdienām.
5.7. Līguma 5.6. punktā paredzētās tiesības Izpildītājs īsteno, iepriekš nosūtot Pasūtītājam brīdinājumu. Ja 10 (desmit) darbdienu laikā pēc brīdinājuma nosūtīšanas Pasūtītājs nav izpildījis savas saistības, Izpildītājs ir tiesīgs paziņot Pasūtītājam par Līguma izbeigšanu.
5.8. Visos gadījumos, kad Līgums var tikt izbeigts, nosūtot viena Līdzēja paziņojumu otram Līdzējam, Līgums tiek uzskatīts par izbeigtu ar brīdi, kad otrs Līdzējs ir saņēmis paziņojumu.
5.9. Pakalpojumu izpildes termiņš var tikt pagarināts par attiecīgu dienu skaitu, Līdzējiem vienojoties, ja Pakalpojumu izpildes termiņa pagarināšanas nepieciešamība ir radusies vai ir nepieciešama Līgumā noteikto nepārvaramas varas vai citu objektīvu apstākļu dēļ. 
5.10. Līgums var tikt izbeigts, Līdzējiem vienojoties, tai skaitā, ja turpmāku Līguma izpildi padara neiespējamu nepārvarama vara.
5.11. Līguma 9.2. punktā noteiktajā valsts budžeta apropriācijas gadījumā, ja Līdzēji nevar vienoties, tad Pasūtītājs ir tiesīgs vienpusēji izbeigt Līgumu bez jebkādu soda sankciju piemērošanas no Izpildītāja puses. 
5.12. Līguma pirmstermiņa izbeigšanas gadījumā Pasūtītājam ir pienākums samaksāt Izpildītājam tikai par Līgumam atbilstoši faktiski izpildīto Pakalpojumu daļu.
5.13. Līguma pirmstermiņa izbeigšanas gadījumā Izpildītājam ir pienākums 15 (piecpadsmit) darbdienu laikā atmaksāt Pasūtītājam Līguma 2.2. punktā noteikto avansu, atskaitot samaksu par jau izpildītajiem, bet neapmaksātajiem Pakalpojumiem.

6. Garantijas saistības
6.1. Ja 2 (divu) gadu laikā pēc Pakalpojumu pieņemšanas Pasūtītājs konstatē trūkumus vai defektus, kurus nebija iespējams konstatēt, pieņemot Pakalpojumu izpildi parastajā kārtībā, vai Pasūtītājam rodas citi iebildumi par Pakalpojumu kvalitāti, tad Pasūtītājam ir tiesības prasīt, lai Izpildītājs novērš Pakalpojumu izpildes trūkumus vai defektus. 
6.2. Līguma 6.1. punktā noteiktajā gadījumā, Puses 5 (piecu) darbdienu laikā pēc trūkumu vai defektu konstatācijas sastāda Pakalpojumu neatbilstības aktu, norādot trūkumu vai defektu novēršanas termiņu. Ja Izpildītājs izvairās no Pakalpojumu neatbilstības akta parakstīšanas, tad aktu noformē Pasūtītājs vienpusēji, pieaicinot neatkarīgu ekspertu. 
6.3. Izpildītājs novērš Pakalpojumu neatbilstības aktā norādītos trūkumus vai defektus par saviem līdzekļiem Pakalpojumu neatbilstības aktā norādītajā termiņā. 
6.4. Ja Izpildītājs nenovērš Pakalpojumu neatbilstības aktā norādītos trūkumus vai defektus par saviem līdzekļiem Pakalpojumu neatbilstības aktā norādītajā termiņā, Pasūtītājam ir tiesības piesaistīt trešo personu Pakalpojumu neatbilstības aktā norādīto trūkumu vai defektu novēršanai. Šādā gadījumā Izpildītājam ir pienākums apmaksāt Pasūtītāja izdevumus 10 (desmit) darbdienu laikā pēc Pasūtītāja rēķina saņemšanas. 
6.5. Ja Izpildītājs kavē Līguma 6.4. punktā noteikto samaksas termiņu, Izpildītājs maksā Pasūtītājam nokavējuma procentus 0,3% apmērā no kavētā maksājuma summas (bez pievienotās vērtības nodokļa), par katru nokavēto dienu, bet ne vairāk kā 10 % (desmit procentu) no kavētā maksājuma summas (bez pievienotās vērtības nodokļa). 

7. Līguma izpildē iesaistītā personāla un apakšuzņēmēju nomaiņa 
7.1. Izpildītājs nav tiesīgs bez saskaņošanas ar Pasūtītāju veikt Iepirkumā iesniegtajā piedāvājumā norādīto speciālistu (personāla) un/vai apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un/vai apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē. 
7.2. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, piešķirot Līguma slēgšanas tiesības. 
7.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
7.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies Iepirkumā, apliecinot savu atbilstību Iepirkumā noteiktajām prasībām;
7.3.3. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē 7 (septiņu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. 
8. Citi noteikumi
8.1. Izpildītājs apliecina, ka ir iepazinies ar Līguma noteikumiem un atzinis tos par saprotamiem, saistošiem un izpildāmiem. Izpildītājs apliecina, ka viņa rīcībā atrodas pietiekoši personāla un materiālie resursi, kā arī citi līdzekļi, lai savlaicīgi un atbilstoši Pasūtītāja norādījumiem veiktu visus Līgumā noteiktos pienākumus.
8.2. Ja ir izmaiņas Pakalpojumu apmaksā, kas saistītas ar Pakalpojumu finansējuma samazinājumu (valsts budžeta apropriāciju) neatkarīgi no Pasūtītāja, Līdzēji vienojas par Līguma turpmāku izpildi vai izbeigšanu.
8.3. Ja Līdzējam mainās rekvizīti vai Līguma 9.7. punktā noteiktais pilnvarotais pārstāvis, tad Līdzējs nekavējoties, ne vēlāk kā 1 (vienas) darbdienas laikā, par to rakstveidā paziņo otram Līdzējam. Ja Līdzējs šo pienākumu neveic, tad uzskatāms, ka otrs Līdzējs ir pilnībā izpildījis savas saistības, lietojot Līgumā esošo informāciju par Līdzēju.
8.4. Līguma darbības laikā Līdzēji ir tiesīgi veikt Līguma grozījumus, ja tie atbilst:
8.4.1. Līguma 2.9. punktā minētajiem gadījumiem;
8.4.2. Līguma 4.8. punktā minētajiem gadījumiem;
8.4.3. [attiecināms, kad Līgums tiek slēgts kāda Pasūtītāja īstenota projekta ietvaros] gadījumiem, kad tiek veikti [grozījumi Pasūtītāja īstenoto Projektu regulējošajos normatīvajos aktos], ja šie grozījumi var ietekmēt Līguma izpildi.
8.5. Līguma grozījumi ir spēkā tikai tad, ja tie noformēti rakstveidā, Līdzējiem savstarpēji vienojoties. Tie pievienojami Līgumam kā pielikumi. Abpusēji parakstīti Līguma pielikumi no to parakstīšanas brīža kļūst par neatņemamu Līguma sastāvdaļu.
8.6. Līdzējiem nav rakstiski jāvienojas par izmaiņām Līgumā, ja Līguma izpildes laikā normatīvie akti nosaka pievienotās vērtības nodokļa likmes izmaiņas. Šādā gadījumā likumā noteikto nodokļa likmi norāda Pakalpojumu nodošanas–pieņemšanas aktā, kā arī Izpildītāja izrakstītajā rēķinā.
8.7. Līdzēju pilnvarotie pārstāvji Līguma izpildē ir:
8.7.1. Pasūtītāja pārstāvis – __________, mob.:_____, e-pasts:_____ ar tiesībām kontrolēt Līguma izpildi, uzdot Izpildītājam konkrētus Pakalpojumus izpildei un saistošus norādījumus attiecībā uz Līguma izpildi, pieņemt Pakalpojumu izpildi, saņemt ar Līguma izpildi saistītos Izpildītāja dokumentus un iesniegt Izpildītājam dokumentus, saskaņot un parakstīt ar Līguma izpildi saistītos dokumentus: Darba uzdevumu, Pakalpojumu nodošanas–pieņemšana aktu, Pakalpojumu neatbilstības aktu, sarakstes dokumentu;
8.7.2. Izpildītāja pārstāvis – __________, mob.:_____, e-pasts:_____  ar tiesībām kontrolēt Līguma izpildi, pieņemt no Pasūtītāja konkrētus Pakalpojumus izpildei un saistošus norādījumus attiecībā uz Līguma izpildi, nodot Pakalpojumu izpildi, saņemt ar Līguma izpildi saistītos Pasūtītāja dokumentus un iesniegt Pasūtītājam dokumentus, saskaņot un parakstīt ar Līguma izpildi saistītos dokumentus: Darba uzdevumu, Pakalpojumu nodošanas–pieņemšanas aktu, sarakstes dokumentus.
8.8. Līdzēja jebkāds sarakstes dokuments (tai skaitā paziņojums vai brīdinājums) tiek uzskatīts par saņemtu, kad viens Līdzējs ir nodevis sarakstes dokumentu otram Līdzējam pret parakstu vai septītajā kalendārajā dienā pēc sarakstes dokumenta nodošanas pastā ierakstītā sūtījumā vai otrajā darbdienā pēc ar drošu elektronisko parakstu parakstīta dokumenta nosūtīšanas uz Līgumā noteikto otra Līdzēja pilnvarotā pārstāvja e-pasta adresi.
8.9. Starp Līdzējiem radušās domstarpības un strīdus Līdzēji risina pārrunu ceļā. Ja Līdzēji 30 (trīsdesmit) kalendāra dienu laikā nevar vienoties pārrunās, strīdu izšķir Latvijas Republikas tiesā Latvijas Republikas normatīvajos aktos paredzētajā kārtībā.
8.10. Līguma finansējums paredzēts no [..].
8.11. Pasūtītājam ir tiesības aizstāt Pasūtītāju kā Līdzēju ar citu iestādi, ja Pasūtītāju kā iestādi reorganizē vai mainās tā kompetence.
8.12. Līgums ir iztulkojams saskaņā ar Latvijas Republikā spēkā esošajiem normatīvajiem aktiem.
8.13. Līgumam tā parakstīšanas brīdī ir pievienoti šādi pielikumi:
8.13.1. 1. pielikums: Tehniskā specifikācija un tehniskais/finanšu piedāvājums Iepirkumā;
8.13.2. 2. pielikums: Pasūtītāja Uzaicinājums (Darba uzdevums) konkrētā Pakalpojuma izpildei; 
8.13.3. 3.pielikums: Izpildītāja Finanšu piedāvājums – Dalībnieka piedāvājums konkrētā Pakalpojuma izpildei;
8.13.4. 4.pielikums: Izpildītāja piedāvāto speciālistu saraksts Iepirkumā;
8.13.5. 5.pielikums: Pakalpojumu nodošanas – pieņemšanas akta forma.
8.14. Līgums parakstīts ar drošu elektronisku parakstu un satur laika zīmogu. Pasūtītājs ar drošu elektronisku parakstu parakstītu un laika zīmoga saturošu Līgumu pēc tā parakstīšanas nosūta uz Līgumā noteikto Izpildītāja pārstāvja e-pasta adresi. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

9. Līdzēju rekvizīti un paraksti

	Pasūtītājs:
Dabas aizsardzības pārvalde
[Projekts Nr. [..] 
“nosaukums”]
Nodokļu maksātāja Reģ.Nr.90009099027
PVN reģ. Nr.LV90009099027
Baznīcas iela 7, Sigulda,
Siguldas novads, LV-2150, Latvija
Valsts kase, TRELLV22
Konta Nr. [..]
Amats: 
_______________________
Vārds Uzvārds
(paraksts*) 
	Izpildītājs:




*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

(FORMA)

PAKALPOJUMU NODOŠANAS – PIEŅEMŠANAS AKTS  Nr.____ 

	Siguldā
	Datums ir vēlākā no tā elektronisko parakstu laika zīmogiem datums



Pamatojoties uz Dabas aizsardzības pārvaldes (turpmāk – Pasūtītājs) un _______ (turpmāk – Izpildītājs) 202_. gada ___. ________ noslēgto līgumu Nr.________ (ja attiecināms, norāda arī Izpildītāja iekšējās reģistrācijas Nr., finansējuma kodu u.c. nepieciešamo informāciju, atbilstoši Izpildītāja dokumentu vadības praksei)  (turpmāk – Līgums) 

[ja attiecināms
Pasūtītāja īstenotā projekta Nr. [..] ietvaros], 

tiek sagatavots un parakstīts Pakalpojumu nodošanas – pieņemšanas akts (turpmāk – Akts) par to, ka:
1. Izpildītājs laika periodā no _____. gada __. _______ līdz _____. gada __. _______  ir veicis šādus Līgumā un tā pielikumos noteiktos darbus:
	Nr.p.k.
	
	Pakalpojuma apraksts
	Mērvienība
	Vienību skaits
	Cena EUR bez PVN

	1.
	
	xx
	
	xx
	xx

	2.
	
	xx
	
	xx
	xx

	*
	
	xx
	
	xx
	xx



*rindas pievieno pēc nepieciešamības
1. Akta 1.punktā norādītie Pakalpojumi ir veikti atbilstoši Līgumam, kvalitatīvi, 1.punktā norādītajā apmērā un pilnībā ievērojot Pasūtītāja norādījumus pakalpojuma izpildei.
1. Atbilstoši Līguma 3.pielikumam – Izpildītāja Finanšu piedāvājumam – Dalībnieka piedāvājumam konkrētā Pakalpojuma izpildei un Līguma x.x.punktam,

Līgumcena par Akta 1. punktā minēto Pakalpojumu izpildi ir xx,xx EUR (summa vārdiem euro, xx centi) [ja Izpildītājs ir PVN maksātājs, tad pievieno arī informāciju par maksājamā PVN summu] un pievienotās vērtības nodoklis xx%, t.i. xx,xx EUR (summa vārdiem euro, xx centi), 
un ņemot vērā
[ja attiecināms, tad norāda citus datus, kas ņemami vērā attiecīgā Līguma izpildē attiecībā uz samaksas par veiktajiem Pakalpojumiem kārtību, un kas ietekme kopējo Izpildītājam izmaksājamo summu] 

ko Pasūtītājs pārskaita Izpildītājam, atbilstoši Līguma x.x. apakšpunktam

Šis akts sastādīts pamatojoties uz Līguma x.x. apakšpunktu latviešu valodā uz xx lapas, un tas ir parakstīts ar drošu elektronisku parakstu un satur laika zīmogu.

Pušu juridiskās adreses un rekvizīti:

	  PASŪTĪTĀJS:
Dabas aizsardzības pārvalde
[Projekts Nr. [..] 
“nosaukums”]

Nodokļu maksātāja Reģ. Nr. 90009099027
PVN reģ. Nr. LV90009099027
Baznīcas iela 7, Sigulda,
Siguldas novads, LV-2150, Latvija
Valsts kase, TRELLV22
Konta Nr. [..]

Amats

______________ Vārds Uzvārds
	IZPILDĪTĀJS:
Nosaukums



Nodokļu maksātāja Reģ. Nr. ______
PVN reģ. Nr. ________
Adrese:_______________

Banka, bankas kods:______________
Konta Nr.: _________________

Amats

________________________ Vārds Uzvārds




Šis dokuments ir parakstīts ar drošu elektronisku parakstu un satur laika zīmogu




